OpenLLM-France/wikimedia huggingface dataset:
# Aleksandr Radistxev

Aleksandr Nikolaievitx Radistxev (errusieraz: Алекса́ндр Никола́евич Ради́щев; Mosku, 1749ko abuztuaren 31/abuztuaren 20a - San Petersburgo, 1802ko irailaren 24a/irailaren 12a) errusiar idazlea izan zen.
Moskuko Unibertsitatean ikasi zuen. Europan ikasteko aukeratu zuten eta Leipzigeko Unibertsitatera joan zen. Errusiara itzuli zenean, Ilustrazioaren ideiak eraman zituen, hala nola lege naturala eta gizarte-kontratua. Funtzionario izanda ere, George Washington eta Frantziako Iraultza goraipatu zituen. Izugarri gustatu zitzaion Nikolai Novikoven Erlamandoa (Трутень) lana, morrontzaren erakundea kritikatzen zuena.
1790ean San Petersburgotik Moskurako bidaia (Путешествие из Петербурга в Москву) eleberria idatzi zuen. Eleberrian, erradikalismoaren tradizioa errusiar literaturara eraman zuen. Katalina II.a Errusiakoa enperatrizak liburua irakurri eta zentsuratzeko agindu zuen. Radixtxevi heriotza zigorra ezarri zioten eta enperatrizari barkamena eskatu ondoren Siberiara erbesteratu zuten.
Paulo I.ak 1796an bere jabetzara itzultzen utzi zion. Handik jarraitu zuen Errusiako gobernuan erreformak bultzatzen. Alexandro I.ak errusiar legea erreformatzea agindu zion, baina Radixtxevek ez zuen arrakastarik izan. 1802an bere buruaz beste egin zuen pozoia edanez.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2023-09-14).

## Kanpo estekak

* Datuak: Q217470
* Multimedia: Alexander Radishchev / Q217470
# Alicia Sánchez-Camacho

Alicia Sánchez-Camacho Pérez' (1967ko apirilaren 22a, Bartzelona, Katalunia) politikari eta abokatu bartzelonarra da. Zuzenbidean lizentziatua da eta Herri Administrazioan masterra egin du. Ordezko epaile, Lanbide Heziketako zuzendariorde nagusi eta Washingtongo Espainiako enbaxadaren langile izan da, besteak beste. Senataria eta diputatua ere izan da.
Kataluniako Alderdi Popularreko presidentea izan da 2008ko uztailaren 5etik 2017ko martxoaren 25era arte.

## Kanpo estekak

* Aliciaren blog pertsonala (pribatua)
* Kataluniako Alderdi Poupularraren webgune ofiziala (Gaztelaniaz) (Katalanez)
* Datuak: Q117023
* Multimedia: Alicia Sánchez-Camacho / Q117023
# Alicilio Pinto Silva Junior

Alicilio Pinto Silva Junior (1977ko maiatzaren 15a - ) Brasilgo futbolari ohia da.
Hainbat futbol taldetan jokatu du, esaterako Kyoto Purple Sanga.

## Kanpo loturak

* (Japonieraz) J.League Data Site
* Datuak: Q1884459
# Alicia Vignoli

Alicia Vignoli (Lima, 1911ko urtarrilaren 8a – Buenos Aires, Argentina, 2005eko uztailaren 15a) argentinar aktorea, abeslaria eta vedettea izan zen.

## Ibilbidea
### Debuta

1925ean egin zuen debuta, Enzo Longhik zuzendua, Y era una noche de carnaval filmean, eta 1928an La borrachera del tango filmean parte hartu zuen, Elias Alippi-rekin. 1933an, lehen bi soinu-filmeetan parte hartu zuen:¡Tango! Tita Merellorekin eta Dancing, Amanda Ledesmarekin. Umore-filmak filmatu zituen Puerto Nuevo eta El pobre Pérez Pepe Ariasekin eta La casa de Quirós eta Palabra de honor Luis César Amadorirekin.
Ezkondu ondoren, Argentina Sono Film ekoizleak egindako filmak filmatu zituen; besteak beste, La canción de los barrios komedia musikala, Hugo del Carrilekin batera. El viejo doctor filmean ere nabarmendu zen, Enrique Muiñorekin; La importancia de ser ladrón Francisco Álvarezekin filmatu ondoren, eta enpresaburu batekin ezkondu ondoren, erretiratu egin zen.
Aldizkarien antzerkian ere nabarmendu zen, irratiko tango-abeslari gisa, eta Florencio Parravicini eta Sebastián Chiolarekin batera hainbat antzezlanetan parte hartu zuen. Parte hartu zuen lanen artean daude Una novia, una casa y cien mil pesos eta El tango en París. Erretiratu ondoren gutxitan agertu zen publikoki.
Buenos Airesen hil zen, 94 urte zituela, gaixotasun luze baten ondorioz.

## Filmografia

* La importancia de ser ladrón (1944)
* Persona honrada se necesita (1941)
* Muchachas que estudian (1939)
* El viejo doctor (1939)
* Palabra de honor
* ¡Segundos afuera! (película)
* La casa de Quirós (1937)
* El pobre Pérez (1937)
* Puerto Nuevo (1936)
* Ayer y hoy (1934)
* Dancing (1933)
* ¡Tango! (1933)
* La borrachera del tango (1928)
* Y era una noche de carnaval (1925)

## Iruditegia

* Alicia Vignoliren Tango filmaren iragarkia, 1933
* Alicia VignolirenTangoo filmaren kartela,1933
* Alicia Vignoliren Puerto nuevo filmaren iragarkia, 1936
* Alicia Vignoliren El viejo doctor filmaren kartela, 1939

## Erreferentziak

* ↑ (Gaztelaniaz) «Falleció la actriz Alicia Vignoli» LA NACION 2005-11-03 (Noiz kontsultatua: 2023-01-05).
* ↑ (Gaztelaniaz) «Alicia Vignoli - Biografía, mejores películas, series, imágenes y noticias» La Vanguardia 2022-05-08 (Noiz kontsultatua: 2023-01-05).

## Kanpo estekak

* Ficha en cinenacional.com
* Datuak: Q2894088
* Multimedia: Alicia Vignoli / Q2894088
# Alicja Dorabialska

Alicja Dorabialska (Sosnowiec, 1897ko urriaren 14a – 1975) kimikari poloniarra zen.

## Biografia

Alicja Dorabialska Sosnowiec-en jaio zen, Vistula Land-en, Errusiako Inperioan (orain Polonia). Varsoviako bigarren hezkuntzako eskola batean graduatu zen 1914an, eta, gero, Moskuko Emakumeen Goi Mailako Ikastaroen Matematika Fisikoko Departamentuan matrikulatu zen hurrengo urtean, eta 1918an graduatu zen. Dorabialskak Varsoviako Unibertsitateko doktoretza jaso zuen 1922an, eta Marie Curiren ikaslea izan zen Curie Institutuan, Parisen, 1925ean. Dorabialska Varsoviako Unibertsitate Teknologikoko Kimika Fisikoko Institutuko laguntzailea izan zen 1918tik 1932ra. Bi urte geroago, 1934an, Lviv Polytechnic-eko kimika fisiko eta ez-organikoko departamentuko irakasle laguntzaile izendatu zuten, eta ondoren Bigarren Mundu Gerraren testuinguruan saileko buru izan zen. 1945ean, Dorabialska irakasle titular izendatu zuten eta Kimika saileko dekanoa izan zen 1945-1951 bitartean. Saileko burua ere izan zen 1945etik 1968ra. 1975ean hil zen.
Dorabialskak zetonen esteroisomerismoari buruzko ikerketa termokimikoari buruzko tesia idatzi zuen, Wojciech Świętosławskiren zuzendaritzapean.

## Erreferentziak

* ↑ (Gaztelaniaz) ciencia, Mujeres con. (2023-05-31). «Dorabialska, pionera de la radiactividad que guiaba a Curie por París» Pikara Magazine (Noiz kontsultatua: 2023-06-04).
* ↑ Ogilvie & Harvey, pp. 749–50
* ↑ Ogilvie & Harvey, p. 749

## Bibliografia

* (Ingelesez) ISBN 0-415-92039-6..

## Kanpo estekak

* Datuak: Q11685393
* Multimedia: Alicja Dorabialska / Q11685393
# Amanda udalerria, Allen konderria (Ohio)

Amanda udalerria Ameriketako Estatu Batuetako Ohio estatuko udalerri bat da, Allen konderrian. Azken zentsuaren arabera 2.061 biztanle zituen, 89.1 milia karratu (231 km$^2$) eremuan.

## Ekonomia

2020ko zentsuaren arabera, Amanda udalerriak 697 etxebizitza zeuden. Per capita diru-sarrerak 38.634 estatubatuar dolar ziren.

## Kanpo estekak

* Datuak: Q454224
* Multimedia: Amanda Township, Allen County, Ohio / Q454224
# Amanda udalerria, Fairfield konderria (Ohio)

Amanda udalerria Ameriketako Estatu Batuetako Ohio estatuko udalerri bat da, Fairfield konderrian. Azken zentsuaren arabera 2.722 biztanle zituen, 95.7 milia karratu (248 km$^2$) eremuan.

## Ekonomia

2020ko zentsuaren arabera, Amanda udalerriak 1010 etxebizitza zeuden. Per capita diru-sarrerak 30.250 estatubatuar dolar ziren.

## Kanpo estekak

* Datuak: Q4739781
* Multimedia: Amanda Township, Fairfield County, Ohio / Q4739781
# Amanda udalerria, Hancock konderria (Ohio)

Amanda udalerria Ameriketako Estatu Batuetako Ohio estatuko udalerri bat da, Hancock konderrian. Azken zentsuaren arabera 1.036 biztanle zituen, 71.9 milia karratu (186 km$^2$) eremuan.

## Ekonomia

2020ko zentsuaren arabera, Amanda udalerriak 411 etxebizitza zeuden. Per capita diru-sarrerak 33.873 estatubatuar dolar ziren.

## Kanpo estekak

* Datuak: Q4739783
* Multimedia: Amanda Township, Hancock County, Ohio / Q4739783
# Amandine Buchard

Amandine Buchard (Noisy-le-Sec, Sena Saint-Denis (Frantzia), 1995eko uztailaren 12a) judo borrokalari frantziarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina lortu zuen ≤52 kg-ko emakumezkoen kategorian, Uta Abe japoniarraren atzetik (urrezkoa) eta Odette Giuffrida italiarraren eta Chelsie Giles britainiarraren aurretik (elkarbanatutako brontzezkoa) sailkatuz. Frantziako taldearekin, berriz, urrezkoa lortu zuen talde mistoko kategorian, Japoniako taldearen (zilarrezkoa) eta Alemaniakoaren (brontzezkoa) aurretik. Honako hauek osatzen zuten Frantziako taldea: Sarah-Léonie Cysique, Guillaume Chaine, Margaux Pinot, Axel Clerget, Romane Dicko, Teddy Riner, Clarisse Agbegnenou, Amandine Buchard, Madeleine Malonga, Kilian Le Blouch eta Alexandre Iddir-ek.
2024ko Udako olinpiar Jokoetan bakarkako proban brontzea lortu zuen eta urrezko domina taldekako proban.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio | 02 ! | ≤52 kg, emakumezkoa |
| 2020 | Tokio | 01 ! | Mistoa taldeka, |
| 2024 | Paris | 01 ! | Talde mistoa |
| 2024 | Paris | 03 ! | ≤52 kg |
| Munduko Txapelketak ||||
| Urtea | Lekua | Domina | Proba |
| 2014 | Txeliabinsk | 03 ! | ≤48 kg |
| 2018 | Baku | 03 ! | ≤52 kg |
| 2022 | Taxkent | 02 ! | Talde mistoa |
| 2022 | Taxkent | 03 ! | ≤52 kg |
| 2023 | Doha | 03 ! | ≤52 kg |
| 2024 | Abu Dhabi | 03 ! | ≤52 kg |
| Europako txapelketak ||||
| Urtea | Lekua | Domina | Proba |
| 2014 | Montpellier | 02 ! | ≤48 kg |
| 2021 | Lisboa | 01 ! | ≤52 kg |
| 2022 | Sofia | 02 ! | ≤52 kg |
| 2023 | Montpellier | 01 ! | ≤52 kg |

## Erreferentziak

* ↑ "Amandine Buchard" JudoInside.com-en 2021-11-01ean begiratua (Ingelesez)
* ↑ «Amandine Buchard» olympedia.org 2021-11-01ean begiratua(Ingelesez)
* ↑ «Amandine Buchard» Olympics.com 2021-11-01ean begiratua (Gaztelaniaz)
* ↑ "Judoa, ≤52 kg, emaitzak 2020" olympedia.org (Ingelesez)
* ↑ «Judoa, mistoa taldeka, emaitzak 2020» olympedia.org (Ingelesez)
* Datuak: Q15974022
* Multimedia: Amandine Buchard / Q15974022
# Amanda Spratt

Amanda Spratt (Penrith, Hegoaldeko Gales Berria, 1987ko irailaren 17a-) australiar txirrindularia da, Team BikeExchange–Jayco taldean aritzen dena.
Italiako Giroan emaitza onak lortzeaz gain, Emakumeen Euskal Bira ere irabazi zuen.

## Taldeak

* Australiako selekzioa (2007, 2009-2011) (amateurra)
* Team BikeExchange–Jayco (2012-2021)
** GreenEDGE-AIS (2012)
** Orica-AIS (2012-2016)
** Orica-Scott (2017)
** Mitchelton-Scott (2018-2020)
** Team BikeExchange Women (2021)

## Kanpo estekak

* Datuak: Q454168
* Multimedia: Amanda Spratt / Q454168
# Allensbach

Allensbach Alemaniako udalerria da. Baden-Württemberg estatuan kokatuta dago, [[Konstantza (barrutia)|Konstantza]] barrutian. 2014an 6.919 biztanle zituen 26,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q61939
* Multimedia: Allensbach / Q61939
# Allens Grove udalerria, Mason konderria

Allens Grove udalerria Ameriketako Estatu Batuetako Illinois estatuko udalerri bat da, Mason konderrian. Azken zentsuaren arabera 470 biztanle zituen, 35.77 milia karratu (92.6 km$^2$) eremuan.

## Ekonomia

2020ko zentsuaren arabera, Allens Grove udalerrian 221 etxebizitza zeuden. Per capita diru-sarrerak 29.680 estatubatuar dolar ziren.

## Kanpo estekak

* Datuak: Q4732031
# Allenhurst (New Jersey)

Allenhurst New Jerseyko borough bat da. Monmouth konderrian kokatua dago. 2010ean 496 biztanle zituen, 0,68 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1085068
* Multimedia: Allenhurst, New Jersey / Q1085068
# Allenport (Pennsylvania)

Allenport Pennsylvaniako borough bat da. Washington konderrian kokatua dago. 2010ean 537 biztanle zituen, 5,48 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q4732019
# Allens Grove udalerria, Scott konderria

Allens Grove udalerria Ameriketako Estatu Batuetako Iowa estatuko udalerri bat da, Scott konderrian. Azken zentsuaren arabera 961 biztanle zituen, 27.75 milia karratu (71.9 km$^2$) eremuan.

## Ekonomia

2020ko zentsuaren arabera, Allens Grove udalerriak 379 etxebizitza zeuden. Per capita diru-sarrerak 34.673 estatubatuar dolar ziren.

## Kanpo estekak

* Datuak: Q4732032
# Alfred Deakin

Alfred Deakin (Fitzroy, Melbourne, 1856ko abuztuaren 3a - South Yarra, Melbourne, 1919ko urriaren 7a) Australiako bigarren lehen ministroa izan zen, hiru alditan (1903 - 1904, 1905 - 1908 eta 1909 - 1910). Haren Alderdi Protekzionistak Alderdi Antisozialistarekin bat egin zuen Commonwealtheko Alderdi Liberala sortzeko. Australiako Federazioaren bultzatzaileetako bat izan zen.
* Datuak: Q313805
* Multimedia: Alfred Deakin / Q313805
# Alfred Domett

Alfred Domett (Camberwell, Surrey, 1811ko maiatzaren 20a - Londres, 1887ko azaroaren 2a) zeelandaberritar idazle eta politikaria izan zen. Zeelanda Berriko premierra izan zen 1862tik 1863ra.
Ingalaterran jaio zen eta Estatu Batuetan, Kanadan eta Mendebaldeko Indietan bidaiatu ondoren, 1841ean Zeelanda Berrira emigratu zuen. 1855etik 1866ra Parlamentuko kide izan zen eta kolonian beste kargu batzuk izan zituen, hala nola Idazkari Koloniala eta Kontseilu Legegileko kidea. Zeelanda Berriko laugarren premierra izan zen 1862ko abuztuaren 6tik 1863ko urriaren 30era.
Robert Browning olerkiaren laguna izan zen. Zeelanda Berrian Nelson Examiner egunkariaren editorea izan zen, eta estatistikei eta koloniaren lege-testuei buruzko tratatuak argitaratu zituen. Ranolf and Amohia, a South Sea Day Dream poema epikoaren eta beste olerkigintza liburu batzuen egilea ere izan zen.
* Datuak: Q1360069
* Multimedia: Alfred Domett / Q1360069
# Alfred Francis Russell

Alfred Francis Russell (Lexington, Kentucky, 1817ko abuztuaren 25a - Liberia, 1884ko apirilaren 4a) liberiar politikaria izan zen. Liberiako 10. presidentea izan zen 1883tik 1884ra.
Esklabutzan jaioa eta aita zuria zuela, 1833an emantzipatu zuten, eta urte horretan Liberiara joan zen familiarekin, Amerikako Kolonizazio Elkartearen laguntzarekin. Misiolari metodista izan zen eta kafea eta azukre-kanabera izan zituen.
Politikan ere parte hartu zuen eta presidenteorde izan zen Anthony W. Gardinerren lehendakaritzan. 1883an Gardinerrek osasun arrazoiengatik dimisioa eman zuenean, Russell presidente bihurtu zen. Erresuma Batuarekin eta Frantziarekin lurralde arteko gatazkak mantendu ziren, eta krisi ekonomikoak aurrera jarraitu zuen. 1884an ez zuen berrautaketa lortu.
* Datuak: Q727178
* Multimedia: Alfred Francis Russell / Q727178
# Alfred Dreyfus

Alfred Dreyfus (Mulhouse, Frantzia, 1859ko urriaren 9a - Paris, Frantzia, 1935eko uztailaren 12a) Frantziako armadako kapitaina izan zen. 1894. urtean Guyana Frantsesean espetxeratu zuten, ustez Alemaniaren aldeko espioitzan jardun zuelako. Handik bi urtera, Picquart komandanteak Esterhazy hungariar komandantea (frantses herritartua) salatu zuen, lehenago Dreyfusi leporatutako espioitza lanen egiletzat. Esterhazy komandantea errugabetzat jo zuten. Dreyfusen senide aberatsek Dreyfus afera (frantsesez: l'affaire Dreyfus) iritzi publikoaren aurrean jarri zuten, eta Frantzia Dreyfusen aldekoen (intelektualak, sozialista erradikalak, errepublikano moderatu antimilitaristak) eta aurkakoen (nazionalismo eskuindarra, antisemita eta katolikoa) artean banatu zen.
1898. urtean, afera faltsifikazio baten ondorioa zela jakin zen, Henry izeneko koronel batek egina; faltsifikazioaren egileak bere buruaz beste egin zuen gero. Gerrako ministro Cavaignac-ek dimisioa aurkeztu zuen Dreyfus auzia berriro aztertu zenean (1899). Dreifusek zigor arina jaso zuen, baina laster kendu zioten. 1906. urtean, Frantziako Auzitegi Gorenak Dreyfusi eginiko lehen epaiketa indarrik gabe utzi eta kapitaina lehengo gradura ekarri zuen atzera. 1930. urtean argi geratu zen benetako erruduna Esterhazy komandantea izan zela. Dreyfus afera Frantziako III. Errepublikak izan zuen krisi politiko larrienetako bat izan zen, eskuineko indarren eta ezkerrekoen arteko aldea biziki areagotu zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q171826
* Multimedia: Alfred Dreyfus / Q171826
# Alfred Döblin

Alfred Döblin (Stettin, 1878ko abuztuaren 10a - Emmendingen, 1957ko ekainaren 26a) alemaniar eleberrigilea izan zen. Lehen eleberrietan bere garaiko mugimendu historikoak islatu nahi izan zituen. Die drei Sprünge des Wang-Lun (1915, Wang-Lunen hiru jauziak) eleberri espresionista Txinako gizaki eta izadiari buruzko obra da. Sozialista izan zen, baina 1918an marxismoari uko eginez katoliko bihurtu zen. Nazismoa aginteaz jabetu zenean, Frantziara erbesteratu behar izan zuen Alfredek (1933-1940) lehenbizi, eta Estatu Batuetara (1940-1945) gero. Azken hamabi urteak, berriz, Alemanian eman zituen. Gizarte-arazoetan oinarrituriko eleberri ugari idatzi zuen, espresionismoaren ildotik betiere. Lan nagusiak: Berlin Alexanderplatz (1929, Berlin Alexanderplatz, Anton Garikanok euskaratua); Perdon wird nicht gegeben (1935, Ez da barkamenik izango); Der blaue Tiger (1936, Tigre urdina); Der unterbliche Mench (1946, Gizon hilezkorra); Novembre 1918 (1948-1950).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q57389
* Multimedia: Alfred Döblin / Q57389
# Alfred Fletcher

Alfred Fletcher (1875eko urtarrilaren 20a Lampersdorf, Behe Silesiako probintzia, Alemaniar Inperioa – 1959ko irailaren 20a Herzogenaurach, Bavaria, Mendebaldeko Alemania) soldadu alemaniar eta politikoa izan zen.

## Bizitza

Lehen Mundu Gerran borrokatu zuen Fletcher-ek. 1918ko azaroko kapitulazioaren ondoren, Baltische Landeswehr-eko komandante gisa borrokatu zuen Baltikoko estatuetan. Denbora labur batez Rigako gobernadore militarra izan zen. Letoniako independentzia gerran letoniarren aurka galdu ondoren, Alemaniara itzuli zen eta Alemaniako Alderdi Popular Nazionaleko kide gisa aritu zen politikan.

## Erreferentziak

* ↑ Nigel Jones, The Birth of the Nazis: How the Freikorps Blazed a Trail for Hitler, Constable & Robinson, 2004, pp. 167-169

## Kanpo estekak

* Datuak: Q126773
# Alfred Espinas

Alfred Victor Espinas (Saint-Florentin, Yonne, 1844ko maiatzaren 23a - 1922ko otsailaren 24a) soziologo frantsesa izan zen eta Friedrich Nietzsche filosofoarengan izan zuen eraginagatik ezaguna izan zen.
Auguste Comteren eta Herbert Spencer-en ikasle, filosofia eta ekonomia sozialaren historiako irakasle izan zen. Zientzia Moral eta Politikoen Akademiako kide izendatu zuten 1905ean.
Stéphane Mallarmé-ren ikaskide izan zen Sens-eko lizeoan.

## Lanak

* Des Sociétés animales, étude de psychologie comparée (1877) Testua linean
* La Philosophie expérimentale en Italie, origines, état actuel (1880) Testua linean
* Histoire des doctrines économiques (1891) Testua linean
* Les Origines de la technologie : étude sociologique (1897) Testua linean
* La Philosophie sociale du XVIII$^{ème}$ et la Révolution (1898) Testua linean
* Descartes et la morale : études sur l'histoire de la philosophie de l'action (2 liburuki, 1925)

## Bibliografia

* Jean Ostrowski, Alfred Espinas, précurseur de la praxéologie: Ses antécédents et ses successeurs, Librairie Générale de Droit et de Jurisprudence, Paris, 1973
* Datuak: Q2835129
* Multimedia: Alfred Espinas / Q2835129
# Alfred Edward Housman

Alfred Edward Housman, A. E. Housman bezala ezaguna (Bromsgrove, Worcestershire, 1859ko martxoaren 26a - Cambridge, 1936ko apirilaren 30a) ingeles aditu klasiko eta olerkaria izan zen.
Eskolan nabarmendu zen eta sariak jaso zituen bere olerkiengatik. 1877an beka bat jaso zuen Oxfordeko Unibertsitatean ikasteko. Unibertsitatearen ondoren, Londresen lan egin zuen patente-bulego batean, eta bere kabuz jarraitu zuen ikasten. Greziar eta latindar egile klasikoei buruzko ikerketak argitaratu zituen. 1892an Londresko University Collegen latineko irakasle izendatu zuten eta 1911n Cambridgeko Unibertsitatean.
Shropshire Lad olerki zikloa idatzi zuen. Liburuan, Ingalaterrako gazteek landako Ingalaterran izandako desilusioak ekartzen ditu gogora. Ezkortasuna eta heriotzarekiko beldurra dituzte ezaugarri, inolako erlijio-kontsolamendurik gabe. Zenbait konpositorek olerkiak abesti bihurtu zituzten.

## Lanak
### Olerkiak

* A Shropshire Lad (1896)
* Last Poems (1922, Henry Holt & Company)
* A Shropshire Lad: Authorized Edition (1924, Henry Holt & Company)
* More Poems (1936, Barclays)
* Collected Poems (1940, Henry Holt & Company)
* Collected Poems (1939)
* Manuscript Poems: Eight Hundred Lines of Hitherto Un-collected Verse from the Author's Notebooks, ed. Tom Burns Haber (1955)
* Unkind to Unicorns: Selected Comic Verse, ed. J. Roy Birch (1995; 2nd ed. 1999)
* The Poems of A. E. Housman, ed. Archie Burnett (1997)
* A Shropshire Lad and Other Poems (2010, Penguin Classics)

### Ikasketa klasikoak

* P. Ovidi Nasonis Ibis (1894. In J. P. Postgate's "Corpus Poetarum Latinorum")
* M. Manilii Astronomica (1903–1930; 2nd ed. 1937; 5 vols.)
* D. Iunii Iuuenalis Saturae: editorum in usum edidit (1905; 2nd ed. 1931)
* M. Annaei Lucani, Belli Ciuilis Libri Decem: editorum in usum edidit (1926; 2nd ed. 1927)
* The Classical Papers of A. E. Housman, ed. J. Diggle and F. R. D. Goodyear (1972; 3 vols.)
* "Housman's Latin Inscriptions", William White, The Classical Journal (1955) 159–166

### Ikasgai argitaratuak

* Introductory Lecture (1892)
* "Swinburne" (1910; published 1969)
* Cambridge Inaugural Lecture (1911; published 1969 as "The Confines of Criticism")
* "The Application of Thought to Textual Criticism" (1921; published 1922)
* "The Name and Nature of Poetry" (1933)

### Prosa

Selected Prose, edited by John Carter, Cambridge University Press, 1961

### Gutunak

* The Letters of A. E. Housman, ed. Henry Maas (1971)
* The Letters of A. E. Housman, ed. Archie Burnett (2007)

## Kanpo estekak

* Datuak: Q351410
* Multimedia: Alfred Edward Housman / Q351410